ಇಸ್ರೇಲ್ ಪ್ರಥಮ:ಕರೊನಾ ಲಸಿಕೆ ನೀಡಿಕೆಯಲ್ಲಿ ಇಸ್ರೇಲ್ ಪ್ರಥಮ ಸ್ಥಾನದಲ್ಲಿದೆ. ತನ್ನ ಜನಸಂಖ್ಯೆಯ ಶೇ. 58 ಮಂದಿಗೆ ಲಸಿಕೆ ನೀಡುವಲ್ಲಿ ಅದು ಯಶಸ್ವಿಯಾಗಿದೆ. ಜನರು ಮಾಡರ್ನಾ ಇಲ್ಲವೇ ಫೈಜರ್-ಬಯೋಎನ್​ಟೆಕ್​ನ ಲಸಿಕೆ ಪಡೆದಿದ್ದಾರೆ. ಶೇಕಡ 46 ಜನರು ಎರಡೂ ಡೋಸ್ ಲಸಿಕೆ ಪಡೆದಾಗಿದೆ. ಚಿಲಿ ದೇಶದಲ್ಲಿ ಪ್ರಕ್ರಿಯೆ ನಿಧಾನಕ್ಕೆ ಆರಂಭವಾದರೂ ಕನಿಷ್ಠ ಕಾಲು ಭಾಗದಷ್ಟು ಜನರು ಈಗಾಗಲೇ ಲಸಿಕೆ ಪಡೆದಿದ್ದಾರೆ.
ಬ್ರಿಟನ್ ಯಶಸ್ಸು:ಮೊದಲ ಡೋಸ್ ನೀಡಿದ 12 ವಾರಗಳ ನಂತರ 2ನೇ ಲಸಿಕೆ ಹಾಕಬೇಕೆಂಬ ಬ್ರಿಟನ್ ನಿರ್ಧಾರಕ್ಕೆ ಆರಂಭದಲ್ಲಿ ಟೀಕೆ ವ್ಯಕ್ತವಾದರೂ ಈ ಕಾರ್ಯತಂತ್ರಕ್ಕೆ ಫಲ ಸಿಗುವಂತೆ ಕಾಣುತ್ತಿದೆ. ಕನಿಷ್ಠ ಮೂರನೇ ಒಂದು ಭಾಗದಷ್ಟು ಜನರು 1 ಡೋಸ್ ಲಸಿಕೆಯನ್ನಾದರೂ ಪಡೆದಿದ್ದಾರೆ. ಯುರೋಪ್​ನ ಬೇರಾವುದೇ ದೇಶ ಮಾಡದ ಸಾಧನೆಯನ್ನು ಬ್ರಿಟನ್ ಮಾಡಿದೆ. ಒಂದು ಡೋಸ್ ಲಸಿಕೆ ನೀಡಿದ ನಂತರ ಬ್ರಿಟನ್​ನಲ್ಲಿ ಕರೊನಾ ಸೋಂಕಿತರು ಆಸ್ಪತ್ರೆಗೆ ದಾಖಲಾಗುವ ಪ್ರಮಾಣ ಕಡಿಮೆ ಯಾಗಿರುವುದು ಈ ಕಾರ್ಯತಂತ್ರದ ಯಶಸ್ಸಿಗೆ ಹಿಡಿದ ಕನ್ನಡಿ ಎಂದು ಅಧ್ಯಯನಗಳು ತಿಳಿಸಿವೆ.
ಖಂಡಗಳ ನಡುವಿನ ಅಸಮಾನತೆ:ಕೆಲವು ಖಂಡಗಳ ನಡುವೆ ಲಸಿಕೆ ವಿಚಾರದಲ್ಲಿ ಭಾರಿ ಅಂತರ ಇದೆ. ಉತ್ತರ ಅಮೆರಿಕದಲ್ಲಿ ಪ್ರತಿ ನೂರು ಜನರಲ್ಲಿ 18 ಮಂದಿಗೆ ಚುಚ್ಚುಮದ್ದು ಹಾಕಲಾಗಿದೆ. ದಕ್ಷಿಣ ಅಮೆರಿಕದಲ್ಲಿ ಈ ಪ್ರಮಾಣ ಕೇವಲ 4.9 ಆಗಿದೆ. ಸಾಂಕ್ರಾಮಿಕತೆ ಹರಡುವಿಕೆ ವ್ಯಾಪಕವಾಗಿದ್ದರೂ ಇಷ್ಟೊಂದು ಕಡಿಮೆ ಜನರಿಗೆ ಲಸಿಕೆ ಹಾಕಲಾಗಿದೆ. ಆಫ್ರಿಕಾದ ಅನೇಕ ದೇಶಗಳಲ್ಲಿ ಇನ್ನೂ ಲಸಿಕೆ ಕಾರ್ಯ ಪ್ರಕ್ರಿಯೆಯೇ ಆರಂಭವಾಗಿಲ್ಲ. ಈ ಖಂಡದ ಕೆಲವು ದೇಶಗಳಲ್ಲಿ ನೂರು ಜನರಲ್ಲಿ ಕೇವಲ ಒಬ್ಬರಿಗೆ ಲಸಿಕೆ ಹಾಕಲಾಗಿದೆ.
ಲಭ್ಯತೆ ಅಸಂಭವ:ವಿಶ್ವ ಆರೋಗ್ಯ ಸಂಸ್ಥೆ ಮತ್ತು ಇತರ ಸಂಘಸಂಸ್ಥೆಗಳು ಕೆಲವು ಆಫ್ರಿಕಾ ದೇಶಗಳಿಗೆ ಹಲವು ಮಿಲಿಯನ್ ಡೋಸ್ ಲಸಿಕೆ ಪೂರೈಸಿವೆ. ಆದರೆ ಜಗತ್ತಿನ ಇತರ ಭಾಗಗಳಿಗೆ 2024ರ ಮುಂಚೆ ಕರೊನಾ ಲಸಿಕೆ ಸಿಗುವುದು ಅಸಂಭವವಾಗಿದೆ.
ತಜ್ಞರ ಎಚ್ಚರಿಕೆ:ಜಗತ್ತಿನ ಬಹುತೇಕ ಜನರಿಗೆ ಲಸಿಕೆ ಹಾಕುವ ಮೂಲಕ ರೋಗ ನಿರೋಧಕತೆಯನ್ನು ಹೆಚ್ಚಿಸದ ಹೊರತು ಕರೊನಾ ವೈರಸ್​ನ ರೂಪಾಂತರಿ ಪ್ರಭೇದಗಳು ಸೃಷ್ಟಿಯಾಗುತ್ತಲೇ ಇರುತ್ತವೆ. ಅವು ಮೂಲ ವೈರಸ್​ಗಿಂತ ಹೆಚ್ಚು ವೇಗದಲ್ಲಿ ಹರಡುತ್ತವೆ ಹಾಗೂ ಅಧಿಕ ಮಾರಕ ಎಂದು ತಜ್ಞರು ಎಚ್ಚರಿಸಿದ್ದಾರೆ.
ಚೀನಾ ಆಮೆಗತಿ:ಇಡೀ ಜಗತ್ತು ಸಂಕಟಕ್ಕೆ ಒಳಗಾಗುವಂತೆ ಮಾಡಿದ ಕರೊನಾ ಸೋಂಕಿನ ಮೂಲ ಸ್ಥಾನವಾದ ಚೀನಾದಲ್ಲಿ ಇದುವರೆಗೆ 65 ಮಿಲಿಯನ್ ಡೋಸ್ ಲಸಿಕೆ ಹಾಕಲಾಗಿದೆ. ದೇಶದ 140 ಕೋಟಿ ಜನಸಂಖ್ಯೆಯ ಶೇಕಡ 80ರಷ್ಟು ಜನರಿಗೆ ರೋಗ ನಿರೋಧಕತೆ ಚುಚ್ಚುಮದ್ದು ನೀಡುವುದು ಸರ್ಕಾರದ ಗುರಿಯಾಗಿದೆ ಎಂದು ಅಧಿಕಾರಿಗಳು ಸೋಮವಾರ ತಿಳಿಸಿದ್ದಾರೆ. ಲಸಿಕೆ ಪ್ರಕ್ರಿಯೆಯಲ್ಲಿ ಚೀನಾ ಆಮೆಗತಿಯಲ್ಲಿ ಸಾಗುತ್ತಿದೆ.
ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:11 − ten =
Remember me
